RICHY ชูเรือธง “ริชพาร์ค เทอมินอลฯ” มูลค่า 1.5 พันลบ. หนุนยอดขายปี 62 แตะ 3.6 พันลบ.
RICHY ชูเรือธง “ริชพาร์ค เทอมินอลฯ” มูลค่า 1.5 พันลบ. หนุนยอดขายปี 62 แตะ 3.6 พันลบ.
RICHY ชูเรือธง “ริชพาร์ค เทอมินอลฯ” มูลค่า 1.5 พันลบ. หนุนยอดขายปี 62 แตะ 3.6 พันลบ.
20 ส.ค. 2562

ดร.อาภา อรรถบูรณ์วงศ์ ประธานกรรมการบริหาร บริษัท ริชี่ เพลซ 2002 จำกัด (มหาชน) หรือ RICHY เปิดเผยว่า บริษัทฯเตรียมเปิดตัว ริช พาร์ค เทอมินอล พหลโยธิน 59 (Rich Park Terminal @ Phahonyothin 59) โครงการคอนโดมิเนียม เพดานสูง สไตล์ Loft ติดแนวรถไฟฟ้าสายสีเขียว หมอชิต-สะพานใหม่-คูคต มูลค่าโครงการ 1,500 ล้านบาท ซึ่งคาดว่าจะได้รับการตอบรับจากอย่างดีเยี่ยม พร้อมเก็บเกี่ยวรายได้โค้งสุดท้ายปลายปี เพื่อปิดยอดขายทั้งปีแตะ 3,600 ล้านบาท
โดยถือเป็นการเปิดมิติใหม่สำหรับโครงการคอนโดฯ ภายใต้การบริหารของ RICHY และมั่นใจว่าจะได้รับการตอบรับจากผู้บริโภคอย่างดีเยี่ยมจากผู้บริโภค เนื่องจากตั้งอยู่ในทำเลที่มีศักยภาพ ห่างจากสถานีรถไฟฟ้าพหลโยธิน 59 แค่ 0 เมตร อยู่บริเวณใกล้โลตัส หลักสี่, บิ๊กซี สะพานใหม่ เซ็นทรัล รามอินทรา, ตลาดยิ่งเจริญ, ม.เกษตรศาสตร์ และ ม.ศรีปทุม
ขณะที่โครงการมีจุดเด่นที่สำคัญคือ เชื่อมต่อสถานีรถไฟฟ้าทันทีด้วย Sky Walk พร้อมสิ่งอำนวยความสะดวกครบครัน โดยผู้อยู่อาศัยยังสามารถเพลิดเพลินกับ Shopping Mall ภายในโครงการ นอกจากนี้ ยังมี Jogging Track โอบล้อม สวนสวย ชั้น 15 Fitness, Swimming Pool ระบบเกลือพร้อมด้วย Lobby Co-Working Space ตอบโจทย์ Lifestyle คนรุ่นใหม่ได้อย่างลงตัว
ทั้งนี้ ริชพาร์ค เทอมินอล หลักสี่ เป็นคอนโด High Rise 14 ชั้น 1 อาคาร พื้นที่โครงการขนาด 3-1-05 ไร่ ห้องพักอาศัยรวม 563 ยูนิต มีห้องพักให้เลือกแบบ 1 Bedroom และ 1 Bedroom Plus ขนาดเริ่มต้น 28.00-34.70 ตร.ม. คาดว่าแล้วเสร็จพร้อมเข้าอยู่ปี 2562 ราคาเริ่มต้นที่ 2.29 ล้านบาท
ดร.อาภา กล่าวอีกว่า แนวโน้มดอกเบี้ยที่อยู่ในช่วงขาลงในขณะนี้ หลังจากธนาคารพาณิชย์ขนาดใหญ่ปรับลดอัตราดอกเบี้ยเงินกู้ลง 0.25% ตามดอกเบี้ยนโยบายของธนาคารแห่งประเทศไทย (ธปท.) เชื่อว่าจะมีส่วนสำคัญในการกระตุ้นกำลังซื้อ และทำให้ภาพรวมตลาดอสังหาริมทรัพย์ฟื้นตัว โดยบริษัทฯจะเริ่มทยอยรับรู้รายได้จากโครงการ “ริชพาร์ค เทอมินอล หลักสี่” ในช่วงไตรมาส 4/62